
Univerzita Konštantína Filozofa v Nitre (ďalej len „UKF“) ako verejný obstarávateľ v zmysle § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) predkladá podľa              § 117 v nadväznosti na § 5 ods. 4 tohto zákona 

výzvu na predloženie cenovej ponuky
1. Názov zákazky:	
 „Dodávka ochrannej pracovnej obuvi do terénu“ 
[bookmark: _GoBack]
2. Identifikácia verejného obstarávateľa:
Názov: Univerzita Konštantína Filozofa v Nitre
Sídlo: Tr. A. Hlinku 1, 949 74 Nitra
IČO: 00157716
DIČ: 2021246590
IČ DPH: SK2021246590
Banka: Štátna pokladnica
Štatutárny orgán: prof. RNDr. Libor Vozár, CSc., rektor univerzity

3. Kontaktná osoba:
Mgr. Rita Bedeová, tel. kontakt: +421 37 6408 059 , e-mail: rbedeova@ukf.sk     

4. Opis predmetu zákazky:
4.1.  Predmetom zákazky je dodávka novej, nepoužitej ochrannej pracovnej obuvi v originálnom balení na výskumné práce v teréne realizované pracoviskom verejného obstarávateľa na základe objednávky.
4.2. Pokiaľ z opisu predmetu zákazky vyplýva priame alebo nepriame označenie výrobku alebo výrobcu, značku, obchodný názov, verejný obstarávateľ v takom prípade pripustí ekvivalentné plnenie/riešenie, za ktoré bude výrobok rovnakých alebo vyšších parametrov. Dodávateľ je povinný objednávateľovi riadne preukázať parametre ekvivalentného plnenia. V prípade, že cenová ponuka nebude spĺňať tieto minimálne parametre, nebude v rámci prieskumu trhu hodnotená.   
4.3. Predmet zákazky požadujeme dodať v súlade s príslušnými legislatívnymi predpismi a platnými technickými normami.
4.4.  Plnenie sa uskutoční na základe objednávky, v ktorej bude uvedený požadovaný termín (dátum a čas) a miesto plnenia. Termín dodávky a presné miesto vyloženia tovaru dodávateľ vopred telefonicky, príp. e-mailom dohodne (spresní) s kontaktnou osobou objednávateľa, ktorá bude uvedená na písomnej objednávke.
4.5.  Predpokladaná hodnota zákazky: 945,00 EUR bez DPH.
4.6.  CPV:  18830000-6 Ochranná obuv
            
5. Termín  a miesto plnenia predmetu zákazky:
5.1.  Termín plnenia je 30 dní odo dňa doručenia objednávky dodávateľovi.
5.2.  Miestom dodania je Katedra ekológie a environmentalistiky FPV UKF v Nitre, Tr. A. Hlinku 1, 949 74  Nitra.
      

6. Možnosť predloženia ponuky: 
Uchádzač musí predložiť ponuku na celý predmetu zákazky. Verejný obstarávateľ neumožňuje rozdelenie predmetu zákazky na časti.

7. Spôsob určenia ceny:
7.1. Cena za celý predmet zákazky bude dohodnutá v zmysle ustanovení zákona NR SR č.18/1996 Z. z o cenách v znení neskorších predpisov  vyhlášky MF SR  č. 87/1996 Z. z. v znení neskorších predpisov.
7.2. Pri určovaní ceny v prílohe č.1 návratky k tejto výzve je potrebné, aby uchádzač uviedol jednotkové ceny každej položky.
7.3. Celková cena s DPH (v prípade, ak uchádzač je platcom DPH), resp. cena celkom (v prípade, že uchádzač nie je platcom DPH) predmetu zákazky musí zahŕňať všetky náklady uchádzača spojené s plnením predmetu zákazky, t.j. náklady na balenie, dopravu, vyloženie na konkrétne pracovisko a ďalšie súvisiace náklady.
7.4. Verejný obstarávateľ požaduje stanoviť ceny predmetu zákazky v EUR vrátane DPH a prípadne iných zákonom stanovených príplatkov a poplatkov.
7.5. Pokiaľ uchádzač nie je platcom DPH, výslovne na túto skutočnosť v ponuke   upozorní.

8. Platobné podmienky a fakturácia: Predmet zákazky bude financovaný z vlastných finančných zdrojov UKF v Nitre. Verejný obstarávateľ neposkytuje preddavok. Podkladom na zaplatenie ceny  predmetu plnenia bude faktúra vystavená predávajúcim po splnení dodávky podľa objednávky  na základe skutočne odobratého tovaru. K faktúre musí  byť  pripojený dodací  list  s dátumom dodania tovaru, menom a podpisom pracovníka kupujúceho, ktorý tovar prevzal. Splatnosť účtovného dokladu je do 30 dní odo dňa doručenia účtovného dokladu verejnému obstarávateľovi. 

9. Obsah ponuky: Uchádzač predloží vyplnenú, podpísanú a naskenovanú návratku v prílohe č. 1 tejto výzvy.

10. Uplynutie lehoty na predloženie ponúk:  09.08.2019 do 10:00 hod.. 

11. Elektronická adresa, na ktorú sa majú ponuky doručiť elektronicky: rbedeova@ukf.sk

12. Kritériá na hodnotenie ponúk: 
Verejný obstarávateľ bude hodnotiť cenové ponuky podľa najnižšej celkovej ceny  v EUR vrátane DPH. V prípade, že uchádzač nie je platcom DPH, bude sa hodnotiť cena celkom. 

13. Ďalšie informácie:
13.1. Úspešný uchádzač musí mať oprávnenie na dodanie tovaru, ktorý je predmetom zákazky  a nesmie mať uložený zákaz účasti vo verejnom obstarávaní. 
13.2. Verejný obstarávateľ si vyhradzuje právo neprijať žiadnu ponuku a zrušiť  vyhlásené verejné obstarávanie.  
   

  V Nitre, dňa 01.08.2019 
                                   
                                                                                                 Schvaľuje: 
                                                                                                 Ing. Dagmar Trnáková 
            vedúca oddelenia obstarávania


Príloha č. 1: Návratka 

